ఆంధ్రప్రదేశ్ శాసనసభ

**ఆంధ్రప్రదేశ్ శాసనసభ,** అనేది ఆంధ్రప్రదేశ్ ద్విసభ శాసనసభ దిగువ సభ. తెలంగాణ వేరుపడిన తర్వాత హైదరాబాదులో కొనసాగిన ఆంధ్రప్రదేశ్ శాసనసభను 2017 మార్చి 2న అమరావతిలో ప్రారంభించారు. ఈ శాసనసభలో 175 మంది సభ్యులుంటారు.వారు మొదటి-పాస్ట్-ది-పోస్ట్ విధానంలో వయోజన సార్వత్రిక ఓటుహక్కు ద్వారా ఎన్నుకుంటారు.శాసనసభ ఏదేని పరిస్థితులలో త్వరగా రద్దుచేస్తే తప్ప మొదటి సమావేశం జరిగిన తేదీ నుండి అసెంబ్లీ లేదా శాసనసభ కాలవ్యవధి ఐదు సంవత్సరాలు. శాసనసభ ప్రధాన విధులు చట్టాన్ని రూపొందించడం, పరిపాలనను పర్యవేక్షించడం, బడ్జెట్‌ను ఆమోదించడం, ప్రజా ఫిర్యాదులను పరిష్కరించటం మొదలగునవి పరిపాలనలో భాగంగా ఉంటాయి.

శాసనసభ సంవత్సరానికి మూడు సమావేశాలను నిర్వహిస్తుంది. అందులోఒకటి బడ్జెట్ సమావేశం, మరొకటి వర్షాకాల సమావేశాల కోసం, ఇంకోటి శీతాకాల సమావేశాల కోసం.

2017 బడ్జెట్ సెషన్ నుంచి అమరావతిలోని తాత్కాలిక శాసనసభ భవనంలో శాసనసభ నివాసం ఏర్పాటు చేసుకుంది. కొత్త భవనంలో స్వయంచాలక ప్రసంగ అనువాదం, స్వయంచాలక ఓటు రికార్డింగ్ వ్యవస్థలు ఉన్నాయి.
## చరిత్ర
** ఉమ్మడి ఆంధ్రప్రదేశ్ శాసనసభ** (అసెంబ్లీ) చరిత్రలో, రెండు సభలతోను, ఒక సభతోను, రెండు విధాలుగా నిర్వహించబడింది. ప్రజలచే ప్రత్యక్షంగా ఎన్నుకోబడిన సభ్యులచే నిర్వహించబడే సభను శాసనసభ అని, ప్రజలచే పరోక్షముగా ఎన్నుకోబడిన సభ్యులచే నిర్వహించబడే సభను శాసనమండలి సభ అని అంటారు. శాసనసభను దిగువసభ అని, శాసన మండలి సభను ఎగువ సభ అని కూడా అంటారు. అవిభాజ్య ఆంధ్రప్రదేశ్ శాసనసభలో 295 మంది శాసన సభ్యులు ఉన్నారు. ఆంధ్రప్రదేశ్ శాసన మండలిలో 90 మంది శాసనమండలి సభ్యులు ఉన్నారు. ఆంధ్రప్రదేశ్ శాసనసభ కార్యాలయం హైదరాబాదులో ఉంది. దీనిని 1913 లో నిర్మించారు, ఈ భవనం నిజానికి హైదరాబాద్ టౌన్ హాల్. 1905 లో నిజాం మీర్ మహాబుబ్ ఆలీ ఖాన్ 40 వ పుట్టిన రోజు గుర్తించడానికి హైదరాబాద్ సంస్థాన రాష్ట్ర పౌరులు దీని నిర్మాణానికి అవసరమయిన నిధులు సేకరించారు. నిర్మాణ శోభితమైన ఈ హైదరాబాద్ తెలుపు భవనం ప్రత్యేకంగా నియమించబడిన వాస్తుశిల్పులు రూపొందించారు. ఇది సుందరమైన పబ్లిక్ గార్డెన్స్ ను ఆనుకొని ఉంది.

ఆంధ్రప్రదేశ్ రాష్ట్ర శాసనసభను 2017 మార్చి 2న అమరావతిలో ప్రారంభించారు.

1953 అక్టోబరు 1న ఆంధ్ర రాష్ట్రం ఏర్పడిన తర్వాత ఆంధ్ర శాసనసభ ఏర్పడింది. ఆంధ్ర రాష్ట్రాన్ని 140 మంది ఆంధ్ర రాష్ట్ర సభ్యులు, హైదరాబాద్ రాష్ట్రంలోని తెలుగు మాట్లాడే ప్రాంతాలతో కలపడం ద్వారా 1956 నవంబరు 1న ఆంధ్రప్రదేశ్ ఏర్పడినప్పుడు హైదరాబాద్ రాష్ట్రంలోని తెలుగు మాట్లాడే ప్రాంతాలకు ప్రాతినిధ్యం వహిస్తున్న శాసనసభ 105 మంది సభ్యులు కలిసి ఆంధ్రప్రదేశ్ శాసనసభను ఏర్పాటు చేశారు. ఆవిర్భవించే సమయానికి 301 మంది సభ్యులతో కూడిన అసెంబ్లీతో శాసనమండలి ఏకసభగా ఉండేది. మొదటి సమావేశం 1956 డిసెంబరు 3న జరిగింది. అయ్యదేవర కాళేశ్వరరావు, పలాస సూర్యచంద్రరావు వరుసగా మొదటి స్పీకరుగా, మొదటి డిప్యూటీ స్పీకరుగా పనిచేసారు.

1958 జూలై 1న శాసనమండలి ఏర్పాటుతో, ఆంధ్రప్రదేశ్ శాసనసభ ఉభయసభలుగా మారింది. ఎనిమిదవ శాసనసభ కాలంలో శాసనమండలి 1985 మే 31న రద్దు చేయబడి, 1985 జూన్ 1వరకు కొనసాగింది. మరోసారి రాష్ట్ర శాసనసభగా ఏకసభగా మారింది.

2014 జూన్ 2న ఆంధ్రప్రదేశ్ రాష్ట్రం విడిపోయి కొత్త తెలంగాణ రాష్ట్రంగా ఏర్పడింది. ఆంధ్రప్రదేశ్‌కు 175 శాసనసభ స్థానాలు కేటాయించగా మిగిలిన 119 తెలంగాణ శాసనసభకు కేటాయించబడ్డాయి.

2019 ఏప్రిల్ 11న జరిగిన, 2019 ఆంధ్రప్రదేశ్ శాసనసభ ఎన్నికలలో, యువజన శ్రామిక రైతు కాంగ్రెస్ పార్టీ 151 స్థానాలను గెలుచుకోగా, అధికార తెలుగుదేశం పార్టీ 23 స్థానాలను కైవసం చేసుకుంది. జనసేన పార్టీ ఒక సీటు గెలుచుకుంది.

2024 మే 13న జరిగిన, 2024 ఆంధ్రప్రదేశ్ శాసనసభ ఎన్నికలలో, నేషనల్ డెమోక్రటిక్ అలయన్స్ 164 సీట్లు గెలుచుకుంది. అధికార యువజన రైతు కాంగ్రెసు పార్టీ కేవలం 11 సీట్లు మాత్రమే గెలుచుకుంది.

## కూర్పు
ప్రస్తుత శాసనసభ ఆంధ్రప్రదేశ్ పదహారవ శాసనసభ.

### ప్రిసైడింగ్ అధికారులు

### పార్టీలు లేదా కూటమి వారిగా సభ్యులు

## ఎన్నికల చరిత్ర

### ఆంధ్రరాష్ట్రం

### ఆంధ్రప్రదేశ్ (1956–2014)

### ఆంధ్రప్రదేశ్ (2014 నుండి)

## అసెంబ్లీల జాబితా

### 1953–1956

### 1956 నుండి 2009 వరకు

## శాసనసభల జాబితా (విభజన తరువాత)

## శాసనసభ సభ్యులు

## ఇవి కూడా చూడండి
* ఆంధ్రప్రదేశ్ ముఖ్యమంత్రుల జాబితా
* ఆంధ్రప్రదేశ్ శాసనసభ స్పీకర్ల జాబితా
* 2024 ఆంధ్రప్రదేశ్ శాసనసభ ఎన్నికలు
* ఆంధ్రప్రదేశ్ శాసనసభా నియోజకవర్గాలు
* ఆంధ్రప్రదేశ్ శాసనసభ ప్రతిపక్ష నాయకుల జాబితా
* ఆంధ్రప్రదేశ్ శాసనమండలి

## మూలాలు

## ఇతర మూలాలు


## బయటి లింకులు

వర్గం:భారత రాజకీయ వ్యవస్థ
వర్గం:ఆంధ్రప్రదేశ్ శాసన వ్యవస్థ
వర్గం:భారతదేశ రాష్ట్ర శాసనసభలు
వర్గం:శాసనసభలు
వర్గం:భారతదేశం లోని దిగువ సభలు
వర్గం:ఆంధ్రప్రదేశ్ శాసనసభ